ਸਮੱਗਰੀ: ਸ਼ਰਦ ਯਾਦਵ ਦੇ ਸ਼ਬਦਾਂ ਵਿੱਚ ਕਹੀਏ ਤਾਂ ਇਹ ਮਹਿਜ਼ ਇੱਕ ਮਜ਼ਾਕ ਸੀ ਪਰ ਵਸੁੰਧਰਾ ਰਾਜੇ ਨੇ ਸਖ਼ਤ ਇਤਰਾਜ਼ ਜਤਾਇਆ ਅਤੇ ਕਿਹਾ ਕਿ ਇਸ ਨਾਲ ਉਨ੍ਹਾਂ ਨੂੰ ਅਪਮਾਨਿਤ ਮਹਿਸੂਸ ਹੋਇਆ ਹੈ। 

ਸ਼ਰਦ ਯਾਦਵ ਦੀ ਕਮਾਨ ਵਿੱਚੋਂ ਅਜਿਹਾ ਤੀਰ ਪਹਿਲੀ ਵਾਰ ਨਿਕਲਿਆ ਹੈ। ਵਜ਼ਨ ਦਾ ਵਧਣਾ-ਘਟਣਾ ਕੁਦਰਤੀ ਗੱਲ ਹੈ ਪਰ ਕੀ ਪੁਰਸ਼ ਸਿਆਸਾਤਦਾਨਾਂ ਦੇ ਮੋਟਾਪੇ ਬਾਰੇ ਵੀ ਅਜਿਹੇ ਬਿਆਨ ਦਿੱਤੇ ਜਾਂਦੇ ਹਨ? 

ਗੱਲ ਸਿਰਫ ਭਾਰ ਦੀ ਨਹੀਂ, ਆਪਣੇ ਪਹਿਰਾਵੇ, ਰੂਪ-ਰੰਗ ਯਾਂ ਵਿਹਾਰ ਨੂੰ ਲੈ ਕੇ ਵੀ ਅਕਸਰ ਸਿਆਸਤ ਵਿੱਚ ਸਰਗਰਮ ਔਰਤਾਂ, ਪੁਰਸ਼ ਸਿਆਸਤਦਾਨਾਂ ਦੇ ਅਸ਼ਲੀਲ, ਭੱਦੇ ਅਤੇ ਤੌਹੀਨ ਨਾਲ ਭਰੀਆਂ ਟਿੱਪਣੀਆਂ ਦਾ ਸ਼ਿਕਾਰ ਹੁੰਦੀਆਂ ਰਹਿੰਦੀਆਂ ਹਨ। 

ਪਰਕਟੀਆਂ ਔਰਤਾਂ

ਸ਼ੁਰੂਆਤ ਜੇ ਸ਼ਰਦ ਯਾਦਵ ਤੋਂ ਕਰੀਏ ਤਾਂ ਉਹ ਇਸ ਵਿੱਚ ਮਾਹਰ ਹਨ। ਇਹ ਸ਼ਰਦ ਯਾਦਵ ਹੀ ਸਨ ਜਿਨ੍ਹਾਂ ਨੇ ਜੂਨ 1997 ਵਿੱਚ ਔਰਤਾਂ ਲਈ ਰਾਖਵੇਂਕਰਣ ਦੇ ਬਿਲ ਬਾਰੇ ਚੱਲ ਰਹੀ ਬਹਿਸ ਵਿੱਚ ਕਿਹਾ ਸੀ, ਇਸ ਬਿਲ ਨਾਲ ਸਿਰਫ ਪਰਕਟੀਆਂ ਔਰਤਾਂ ਨੂੰ ਫਾਇਦਾ ਹੋਵੇਗਾ। 

"ਪਰਕਟੀਆਂ ਔਰਤਾਂ ਸਾਡੀਆਂ (ਪੇਂਡੂ) ਔਰਤਾਂ ਦੀ ਨੁਮਾਇੰਦਗੀ ਕਿਵੇਂ ਕਰਨਗੀਆਂ।" 

20 ਸਾਲ ਬਾਅਦ 2017 ਉਨ੍ਹਾਂ ਦਾ ਬਿਆਨ ਕੁਝ ਇਸ ਤਰ੍ਹਾਂ ਸੀ, 'ਵੋਟ ਦੀ ਇੱਜ਼ਤ ਤੁਹਾਡੀ ਬੇਟੀ ਦੀ ਇੱਜ਼ਤ ਨਾਲੋਂ ਵੱਡੀ ਹੁੰਦੀ ਹੈ। ਜੇ ਬੇਟੀ ਦੀ ਇੱਜ਼ਤ ਗਈ ਤਾਂ ਸਿਰਫ਼ ਪਿੰਡ ਅਤੇ ਮੁਹੱਲੇ ਦੀ ਇੱਜ਼ਤ ਜਾਵੇਗੀ ਪਰ ਜੇ ਵੋਟ ਇੱਕ ਵਾਰ ਵਿਕ ਗਿਆ ਤਾਂ ਦੇਸ਼ ਅਤੇ ਸੂਬੇ ਦੀ ਇੱਜ਼ਤ ਚਲੀ ਜਾਵੇਗੀ।'

ਇੰਨਾ ਹੀ ਨਹੀਂ ਸ਼ਰਦ ਯਾਦਵ ਸੰਸਦ ਵਿੱਚ ਔਰਤਾਂ ਦੇ ਰੰਗ ਅਤੇ ਬਣਾਵਟ ਬਾਰੇ ਵੀ ਟਿੱਪਣੀ ਕਰਨੋਂ ਨਹੀਂ ਖੁੰਝੇ। 

ਉਨ੍ਹਾਂ ਦਾ ਬਿਆਨ ਸੀ, "ਦੱਖਣ ਦੀ ਔਰਤ ਜਿੰਨੀ ਖ਼ੂਬਸੂਰਤ ਹੁੰਦੀ ਹੈ... ਜਿੰਨਾ ਉਸਦਾ ਸਰੀਰ ਦੇਖਣ ( ਹੱਥਾਂ ਨਾਲ ਸਰੀਰ ਦੀ ਬਣਾਵਟ ਦੱਸਦੇ ਹੋਏ)... ਉਹ ਨਾਚ ਜਾਣਦੀ ਹੈ... ਮੈਂ ਤਾਂ ਬਸ ਉਨ੍ਹਾਂ ਦੀ ਖ਼ੂਬਸੂਰਤੀ ਦੀ ਸਿਫਤ ਕਰ ਰਿਹਾ ਹਾਂ (ਇਸ ਦੌਰਾਨ ਸੰਸਦ ਮੈਂਬਰਾਂ ਦੇ ਠਹਾਕੇ ਸੁਣੇ ਜਾ ਸਕਦੇ ਹਨ)।" 

ਦਿਲਚਸਪ ਗੱਲ ਹੈ ਕਿ ਸ਼ਰਦ ਯਾਦਵ ਨੂੰ ਸਰਬਸ੍ਰੇਸ਼ਠ ਸੰਸਦ ਮੈਂਬਰ ਦਾ ਇਨਾਮ ਵੀ ਮਿਲ ਚੁਕਿਆ ਹੈ।

ਚੋਣ ਜਲਸਿਆਂ ਵਿੱਚ ਅਕਸਰ ਸਿਆਸੀ ਬਿਆਨਬਾਜ਼ੀ ਵਿੱਚ ਔਰਤਾਂ ਨੂੰ ਨਿਸ਼ਾਨਾ ਬਣਾਇਆ ਜਾਂਦਾ ਰਿਹਾ ਹੈ। 2012 ਵਿੱਚ ਜਦੋਂ ਨਰਿੰਦਰ ਮੋਦੀ ਚੋਣ ਰੈਲੀ ਨੂੰ ਸੰਬੋਧਨ ਕਰ ਰਹੇ ਸਨ ਤਾਂ ਸ਼ਸ਼ੀ ਥਰੂਰ ਦੀ ਪਤਨੀ ਸੁਨੰਦਾ ਥਰੂਰ ਬਾਰੇ ਉਨ੍ਹਾ ਕਿਹਾ ਸੀ, "ਵਾਹ ਕਿਆ ਗਰਲ ਫਰੈਂਡ ਹੈ। ਤੁਸੀਂ ਕਦੇ ਦੇਖੀ ਹੈ 50 ਕਰੋੜ ਦੀ ਗਰਲ ਫਰੈਂਡ?''

ਸ਼ਸ਼ੀ ਥਰੂਰ ਆਪਣੀ ਮਰਹੂਮ ਪਤਨੀ ਸੁਨੰਦਾ ਪੁਸ਼ਕਰ ਥਰੂਰ ਨਾਲ।

ਇਸ ਟਿੱਪਣੀ ਦਾ ਜਵਾਬ ਦਿੰਦਿਆਂ ਸ਼ਸ਼ੀ ਥਰੂਰ ਨੇ ਟਵਿੱਟਰ 'ਤੇ ਲਿਖਿਆ, "ਮੋਦੀ ਜੀ ਮੇਰੀ ਪਤਨੀ 50 ਕਰੋੜ ਦੀ ਨਹੀਂ ਅਨਮੋਲ ਹੈ ਪਰ ਤੁਸੀਂ ਇਹ ਨਹੀਂ ਸਮਝ ਸਕਦੇ ਕਿਉਂਕਿ ਤੁਸੀਂ ਕਿਸੇ ਦੇ ਪਿਆਰ ਦੇ ਲਾਇਕ ਨਹੀਂ ਹੋ।" 

ਡੇਂਟਡ-ਪੇਂਟਿਡ ਔਰਤਾਂ

2012 ਵਿੱਚ ਦਸੰਬਰ ਗੈਂਗ ਰੇਪ ਤੋਂ ਬਾਅਦ ਦਿੱਲੀ ਵਿੱਚ ਔਰਤਾਂ ਨੇ ਵੱਡੀ ਗਿਣਤੀ ਵਿੱਚ ਵਿਰੋਧ ਪ੍ਰਦਰਸ਼ਨ ਕੀਤੇ ਸਨ ਪਰ ਸਿਆਸੀ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਪਿਛਲੇ ਦਿਨੀਂ ਰਾਜਸਥਾਨ ਦੇ ਇੱਕ ਚੋਣ ਜਲਸੇ ਵਿੱਚ ਬੋਲਦੇ ਹੋਏ ਜਨਤਾ ਦਲ (ਯੂ) ਦੇ ਆਗੂ ਸ਼ਰਦ ਯਾਦਵ ਨੇ ਕਿਹਾ, "ਵਸੁੰਧਰਾ ਨੂੰ ਆਰਾਮ ਦਿਓ, ਬਹੁਤ ਥੱਕ ਗਈ ਹੈ। ਬਹੁਤ ਮੋਟੀ ਹੋ ਗਈ ਹੈ, ਪਹਿਲਾਂ ਪਤਲੀ ਸੀ। ਸਾਡੇ ਮੱਧ ਪ੍ਰਦੇਸ਼ ਦੀ ਬੇਟੀ ਹੈ।"